תחנת הרכבת רחובות

ממוזער|250px|תחנת הרכבת לכיוון צפון, אוגוסט 2020
תחנת הרכבת רחובות היא תחנת נוסעים של רכבת ישראל המשרתת את הערים רחובות, נס ציונה וסביבתן, וממוקמת על מסילת לוד–אשקלון בסמוך למכון ויצמן. התחנה קרויה על שם אהוד הדר, שהיה מנכ"ל רכבת ישראל בשנים 1994–1996.

לפי נתוני הרכבת לשנת 2017 בכל חודש עוברים בתחנה 300 אלף איש; בשנת 2018 עברו בה 4.25 מיליון נוסעים ומעל 23 אלף רכבות נוסעים. התחנה היא אחת העמוסות ביותר בארץ.

היסטוריה
שמאל|ממוזער|250px|תחנת הרכבת ברחובות, 1935
כבר בשנת 1908 ביקשו איכרי רחובות לסלול מסילת ברזל, שתחבר את המושבה עם מסילת הרכבת יפו–ירושלים ליד בית דגן, בתוואי שעובר דרך ראשון לציון ונס ציונה דרומה עד רחובות. המטרה הייתה לאפשר הובלה מהירה של יבולים, בעיקר ענבים, במקום בעגלות וסוסים; ואף הוסכם על קבלת הלוואה מאגודת הכורמים לצורך הפרויקט. הפרויקט לא יצא לפועל לבסוף ובמהלך מלחמת העולם הראשונה סללו הבריטים את מסילת לוד–אשקלון, דרך רחובות בתוואי אחר.

תחנת הרכבת ברחובות נפתחה לראשונה בשנת 1920 והיוותה תחנה בקו קהיר-ביירות. רוב הסחורה שהועברה דרך התחנה כללה פרי הדר מהפרדסים הרבים שניטעו באזור. הפרי היה מועבר לייצוא בקרוניות ייעודיות שנדחפו אל התחנה על ידי פועלים חקלאיים, ומהתחנה הועבר הפרי ברכבות משא לנמל חיפה. הרכבות עשו את דרכן מהתחנה אל תחנת הרכבת לוד, ומשם במסילה המזרחית עד תחנת הרכבת חיפה מרכז. במשך השנים הוקמה בתחנה סככה קטנה לאחסון פרי הדר לפני שליחתם לייצוא. עם חנוכת התחנה החל שירות סדיר של רכבות נוסעים לתחנת הרכבת יפו, שפעל מדי יום עד 1927 (לאחר מכן פעל הקו לפרקים). לאורך כל תקופת המנדט הבריטי, רחובות הייתה היישוב היהודי הדרומי ביותר שנהנה משירותיה של תחנת רכבת צמודה.

בתקופת מלחמת העולם השנייה התחנה הועברה לשימוש הצבא הבריטי ופעל בה גם בית חולים. ב-18 בפברואר 1943 הגיעו לתחנה ילדי טהראן, ילדים ניצולי השואה שהוברחו מאירופה לארץ ישראל דרך פרס. בתחנה גם נערך טקס הפרידה מחיילי הבריגדה היהודית כשנשלחו לקרבות מלחמת העולם השנייה.

ב-29 בפברואר 1948 פוצץ הלח"י רכבת צבאית בריטית בסמוך לגבעת הקיבוצים, כקילומטר מצפון לתחנת הרכבת של רחובות. בפיצוץ נהרגו 28 חיילים בריטים ו-35 נפצעו. מחשש לביצוע סריקות שיחשפו את מכון איילון, עובדי המתקן ותושבי הקיבוץ מיהרו לסייע לנפגעים הבריטים.

כמה שעות לפני הכרזת העצמאות של מדינת ישראל יצאה מהתחנה רכבת אחרונה שפינתה חיילים בריטיים משטח המנדט אל עבר מצרים.

לאחר קום מדינת ישראל לא חודשה פעילות רכבות הנוסעים בתחנה, למעט אירועים מיוחדים כדוגמת שביתת תחבורת האוטובוסים ב־1956

תחנת רחובות נפתחה מחדש לנוסעים באוקטובר 1991, וב-1992 הוארך הקו מרחובות דרומה ליבנה מזרח ולאשדוד.

בשנת 2000 החלו עבודות בינוי לשיפוץ התחנה ולהרחבתה. במסגרת העבודות נהרס מבנה התחנה המנדטורי והוקמו המבנים הנוכחיים. הריסת המבנה בוצעה ללא אישור. באותה תקופה הוכפלה מסילת לוד–אשקלון בקטע שבין תחנת הרכבת לוד לרחובות, וכך התגברה תנועת הרכבות מהתחנה צפונה.

בנובמבר 2011 הוחל בביצוע פרויקט הפרדה מפלסית במפגש של מסילת הרכבת עם המקטע הסמוך של רחוב הרצל (כביש 412). באותה תקופה הוחל בהכפלת מסילה בקטע המסילה שמדרום לתחנת רחובות, שהיווה צוואר בקבוק. ב-2012 נחנכה תחנת הרכבת יבנה – מערב, דבר שהקל במעט את העומס על הקו.

ב-2013 חוברה מסילת תל אביב – פלשת אל מסילת לוד–אשקלון במשולש פלשת ובכך נוצר מעקף לנוסעים מאשקלון אל ת"א (אשר הנסיעה בו מהירה יותר ברבע שעה) ופחת העומס במקטע שבין אשדוד לרחובות.

ב-2014 הושלמה ההפרדה המפלסית. לצד ההקלה על עומסי התנועה, נמתחה ביקורת על כך שלא הוכן סידור להולכי הרגל שאינם לקוחות הרכבת שמעתה נדרשו להקיף את התחנה מרחק של קילומטר לערך במקום להשתמש בכרטיס מעבר כמו בהסדר הקיים בתחנת הרכבת תל אביב מרכז.

בפברואר 2019 פרסמה רכבת ישראל כי תחנת הרכבת תשודרג ויבנו מסילות ורציף נוסף, רביעי במספר. במסגרת העבודות בתחנה הועתק תוואי המסילות לאורך 350 מטרים, כהכנה להנחת המסילה הנוספת. השלמת שדרוג זה התעכבה עקב סכסוך קבלנים.

באמצע שנת 2021 החלו עבודות להכפלה של קטע המסילה, באורך של עשרה קילומטרים, בין תחנת רחובות לצומת פלשת. עקב קיומה של תוכנית להעתקת תחנת הרכבת יבנה – מזרח, העבודות להכפלת המסילה בוצעו תחילה רק בקטע שבין תחנת רחובות ועד התחנה התפעולית יבנה צפון בלבד. שדרוג זה יאפשר את הגדלת תדירות הרכבות דרומה מרחובות, כולל הקמת תחנת רכבת חדשה בסמוך למפגש דרך ששת הימים ודרך גד פינשטיין בדרום רחובות.

בספטמבר 2021 הושלם שיפוץ ושדרוג של אולם הנוסעים בתחנה. ובסוף 2022 נבנה גשר להולכי רגל, המאפשר מעבר מהיר אל רחוב הרצל, שהוגבה במסגרת ההפרדה המפלסית לתחנת הרכבת.

במהלך 2022 התבצעו בתחנה עבודות להתקנת מערכת הזנה חשמלית עילית על ידי חברת SEMI הספרדית, וב-10 בספטמבר 2022 התבצעה נסיעה ראשונה של רכבת חשמלית בתחנה. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה, בהם קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

ב-15 ביוני 2025 ניזוקה התחנה במהלך מבצע עם כלביא, כתוצאה מפגיעת טיל איראני. התחנה הייתה סגורה במשך מספר ימים, בהם שוקמה ונפתחה מחדש.

החל מסוף 2025 בוצע פרויקט להארכת הרציפים בתחנה (הוספת עד כ-125 מטר לכל רציף), במסגרתו הורחבו הרציפים לאורך כולל של 355 מטר, כדי לאפשר כניסת רכבות ארוכות יותר, מה שיגדיל את קיבולת התחנה. בנוסף נבנה גם גשר הולכי רגל חדש, להורדת הצפיפות במעבר התת-קרקעי.
מבנה התחנה
מסילה כפולה עוברת בתחנה - מסילה צפונית (צמודה לרציף 1) לרכבות צפונה ומסילה דרומית (צמודה לרציף 2) לרכבות דרומה. שתי מסילות נוספת (עבור רציפים 3 ו-4) מסתיימות בתחנה - המסילות מסתעפת מהמסילה הכפולה מעט צפונה מהתחנה ומתמזגות בחזרה מעט דרומה מהתחנה - ומשמשות רכבות שמתחילות את נסיעתן בתחנה ורכבות שזוהי תחנתן הסופית.

רציף 1 הוא רציף צד הצמוד לאולם הנוסעים הצפוני של התחנה, רציפים 2 ו-3 הם אי רציפים. רציף 4 צמוד לאולם הנוסעים הדרומי של התחנה. מעבר תת-קרקעי מחבר בין כל הרציפים. כניסה לתחנה ויציאה ממנה אפשריות משני צידי התחנה דרך אולמות הנוסעים. התחנה פתוחה בכל שעות היום, מהבוקר עד הערב, וסגורה בשעות הלילה.
תוכנית בניין התחנה החדש
באפריל 2003, הכריזו לראשונה מינהל מקרקעי ישראל ורכבת ישראל על תוכנית לבניית כ-20 אלף מ"ר בשטח התחנה, כחלק מתוכנית גדולה יותר שתכלול גם קרקעות סמוכות לפיתוח אזור התחנה. שנה אחר כך נחתם הסכם המסדיר את הבעלות ואת הזכויות על הקרקעות המשמשות את הרכבת. אך רק בשנת 2014 החל תהליך אישור תוכנית "שער המדע", המאפשרת בין השאר הקמת מבנה חדש עבור תחנת הרכבת, שיוקם במפלס רחוב הרצל, מעל לפסי הרכבת. במבנה החדש יתקנו מעליות ודרגנועים, שיאפשרו יציאה ישירה מרציפי התחנה אל הרחוב. מעל הפסים צפויה להיבנות כיכר עירונית להולכי רגל בשטח של כ-4 דונם. שמסביב לכיכר יוקמו ארבעה מבני תעסוקה חדשים ובכל אחד מהם תותר חזית מסחרית. שני מבנים בני שמונה קומות, מבנה בן 18 קומות ומבנה בן 32 קומות, שבכל אחד מהם תותר חזית מסחרית הפונה אל הכיכר. אישור התוכנית התעכב עקב התנגדויות של בעלי קרקעות סמוכות ומכון ויצמן. במרץ 2021 הודיעו הרכבת ורשות מקרקעי ישראל על פרסום מכרזים לבנייה בסמוך לתחנות הרכבת, כולל תחנת רחובות.

נכון לשנת 2025, התוכנית לבניית בניין חדש לתחנה במפלס רחוב הרצל מעל המסילות מוקפאת, ובינתיים בוצעו שדרוגים שונים בתחנה הקיימת.

שירות הרכבות בתחנה
 בתחנה עוצרות רכבות פעם בשעה לכל כיוון בקו בנימינה - אשקלון.
 מהתחנה יוצאות רכבות פעם בשעה לבנימינה.
 בעבר עצרה בתחנה בשעות השיא רכבת אחת בשעה בכל כיוון בקו נתניה - באר שבע מרכז או בקו תל אביב סבידור מרכז - באר שבע מרכז בשעות השפל. הרכבות עברו דרך תחנות הנגב המערבי בקווים אלו.

קווי אוטובוס לתחנה
במסוף הצמוד לתחנה
בצמוד לתחנה ישנו מסוף אוטובוסים ממנו יש קווי שירות פנימיים ולישובים בסביבה.

+קומפעילמסלולהערות נוספות8אגדרכבת רחובות - תחנה מרכזית♿ בשעות העומס בלבד9רכבת רחובות - מילצ'ן♿ בשעות העומס בלבד12/12אתחנה מרכזית (קו 12א) - ויצמן (קו 12א) - רכבת רחובות - קריית המדע - הרצוג - קריית דוד - היובל - אושיות - בית חולים קפלן (קו 12) - קריית עקרון (קו 12)♿ קו 12א הוא חלופה לילית חד כיוונית לצומת אושיות16/16ארכבת רחובות - קריית המדע - שוק סיטונאי - רחובות ההולנדית - כפר גבירול - אמריקן סיטי - נוה יהודה - מכון ויצמן - תחנה מרכזית - שעריים - חבצלת - קריית עקרון♿17רכבת רחובות - קריית המדע - שוק סיטונאי - רחובות ההולנדית - כפר גבירול♿ חלופה מקוצרת של קו 16.18רכבת רחובות - מכון ויצמן - נוה יהודה - סלע - קריית משה - וייסגל♿24/24ארכבת רחובות - טשרניחובסקי - מילצ'ן - עוקשי/גולדה (קו 24א) - גן שלמה (קו 24) - גבעת ברנר (קו 24) - קריית עקרון (קו 24) - בית אלעזרי (קו 24)♿26/26ארכבת רחובות - תחנה מרכזית - צומת ביל"ו - קריית עקרון - מזכרת בתיה♿27רכבת רחובות - תחנה מרכזית - צומת ביל"ו - קריית עקרון - מזכרת בתיה - גני יוחנן - יציץ♿ שלוש נסיעות ביום.28רכבת רחובות - הרצל - צומת ביל"ו - נען - גני הדר - רמות מאיר♿36אלקטרה-אפיקיםרחובות - צומת ביל"ו - תל נוף - גדרה - בני עי"ש - ביצרון - גן יבנה - שתולים37רחובות - צומת ביל"ו - בית חולים קפלן - תל נוף - גדרה - בני עי"ש - ביצרון - גן יבנה38אגדרכבת רחובות - תחנה מרכזית - צומת ביל"ו - קריית עקרון - מזכרת בתיה - חולדה - משמר דוד - טל שחר - יסודות♿ שלוש נסיעות ביום.40אלקטרה-אפיקיםרחובות - צומת ביל"ו - תל נוף - גדרה - חפץ חיים - בני ראם - רבדים49רחובות - יבנה

על רחוב הרצל
בנוסף למסוף הצמוד, ישנם קווי אוטובוס אזוריים העוברים ברחוב הרצל הסמוך.

מקרא סימנים:
♿ - אוטובוס עירוני נגיש
⬅️ - קו חד כיווני
🌙 - קו לילה

קומפעילמסלולהערות נוספות160קוויםרחובות - פארק המדע - מודיעין מכבים רעות164אגדרחובות - נס ציונה - ראשון לציון - צומת בית דגן - מחלף מסובים - מחלף אלוף שדה - מחלף גהה - פתח תקווה♿165רחובות - נס ציונה - ראשון לציון - צומת בית דגן - מחלף מסובים - מחלף גהה - פתח תקווה♿⬅️ בוקר בלבד.166רחובות - נס ציונה - ראשון לציון - צומת בית דגן - מחלף מסובים - רמת גן, תל השומר♿ בשעות העומס בלבד201רחובות - נס ציונה - ראשון לציון - צומת בית דגן - דרך השבעה - צומת חולון - תל אביב-יפו, תחנה מרכזית חדשה♿204רחובות - נס ציונה - מחלף ראשונים - כביש 431 - תחנה מרכזית ראשון לציון - אזור תעשייה חדש ראשון לציוןבימי חול בלבד205רחובות - נס ציונה - ראשון לציון - צומת בית דגן - דרך השבעה - אזור תעשייה חולון - קריית שרת חולון♿ בשעות העומס בלבד225מחנה תל נוף - בית חולים קפלן - צומת בילו - רחובות⬅️273גדרה - תל נוף - רחובות - נס ציונה - ראשון לציון - חולון - תל אביב-יפו♿🌙274גבעת ברנר - רחובות - נס ציונה - ראשון לציון - תל אביב-יפו♿277רחובות - נס ציונה - מחלף ראשונים - כביש 431 - כביש 20 - תל אביב-יפו318רחובות - נס ציונה - ראשון לציון - צומת בית דגן - מחלף מסובים - בני ברק326מזכרת בתיה - קריית עקרון - רחובות - נס ציונה - ראשון לציון♿🌙

קישורים חיצוניים

 תחנת הרכבת רחובות באתר רכבת ישראל

הערות שוליים

רחובות
קטגוריה:רחובות: מבנים
קטגוריה:רחובות: תחבורה
קטגוריה:ישראל: תחנות רכבת לפי עיר
קטגוריה:ישראל: מבנים שנפגעו במלחמת חרבות ברזל